CELEX: 32015R0181
Language: fi
Date: 2015-01-30 00:00:00
Title: Komission täytäntöönpanoasetus (EU) 2015/181, annettu 30 päivänä tammikuuta 2015 , tiettyjen tavaroiden luokittelusta yhdistettyyn nimikkeistöön

7.2.2015   
            
            
               FI
            
            
               Euroopan unionin virallinen lehti
            
            
               L 31/1
            
         KOMISSION TÄYTÄNTÖÖNPANOASETUS (EU) 2015/181,
   annettu 30 päivänä tammikuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä tammikuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Pääjohtaja, verotus ja tulliliitto
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote on hienojakoisen valkokeltaisen jauheen muodossa, ja se on pakattu 25 kg:n säkkeihin ja valmistettu hydratusta kasviöljystä, johon on lisätty eri kasviöljystä peräisin olevia mono- ja diglyseridejä. Eri kasviöljystä peräisin olevien lisättyjen mono- ja diglyseridien osuus painosta on 10 prosenttia.
                  Tullille esitettävä tuote on tarkoitettu käytettäväksi emulgointiaineena elintarviketeollisuudessa.
                  Tippumispiste on 58 °C ja viskositeetti 68 °C:n lämpötilassa pienempi kuin 1 Pa s.
               
               
                  3404 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 34 ryhmän 5 huomautuksen sekä CN-koodien 3404 ja 3404 90 00 nimiketekstien mukaisesti.
                  Luokittelu nimikkeeseen 1516 ei tule kyseeseen, sillä tuotteeseen on lisätty muita ainesosia (10 prosenttia rasvahappojen mono- ja diglyseridejä).
                  Luokittelu nimikkeeseen 1517 ei myöskään tule kyseeseen, sillä tuote on vahamainen, eivätkä vahamaiset tuotteet kuulu nimikkeeseen 1517.
                  Tuote on kemiallisesti valmistettu orgaaninen vahamainen tuote, joka ei ole vesiliukoinen (ks. 34 ryhmän 5 huomautus) ja joka täyttää myös tekovahoja koskevat vaatimukset (ks. myös harmonoidun järjestelmän selitykset, nimike 3404, erityisesti A kohta).
                  Tuote on sen vuoksi luokiteltava CN-koodiin 3404 90 00 muiksi tekovahoiksi ja valmistetuiksi vahoiksi.